wannaphong/clean_thaiwikipedia huggingface dataset:
# มิสเตอร์ซูปราเนชันแนล
มิสเตอร์ซูปราเนชันแนล  เป็นการประกวดความงามผู้ชายระดับนานาชาติ โดยเริ่มจัดการประกวดครั้งแรกในปี ค.ศ. 2016 ที่ประเทศโปแลนด์ ดำเนินการโดยสมาคมความงามโลก (World Beauty Association; ชื่อย่อ: WBA)

ในครั้งแรกจัดมีผู้เข้าประกวดทั้งหมด 36 คน ซึ่งจัดขึ้นที่กรือญิตสา-ซดรุย, ประเทศโปแลนด์ เมื่อวันที่ 3 ธันวาคม ค.ศ. 2016 และได้มีการถ่ายทอดสดไปยัง 30 ประเทศทั่วโลก

 ผู้ดำรงตำแหน่ง 
 ปี มิสเตอร์ซูปราเนชันแนล รองชนะเลิศสถานที่จัดประกวดผู้เข้าประกวด อันดับที่ 1 อันดับที่ 2 อันดับที่ 3 อันดับที่ 4 2016 ดิเอโก การ์ซิ Sergey Bindalov Jitesh Thakur Bruno Vanin Catalin Brinza กรือญิตสา-ซดรุย, โปแลนด์36 2017 กาบริเอล กอร์เรอา Alejandro Cifo Matheus Song Michal Gajdosech Hector Javier Parga34 2018 ปราถะเมศ เมาลิงการ์ Jakub Kucner Samuel Costa อภิสิทธินันท์ เลน ดาโสม  Ennio Fafieanie39 2019 เนท เคินโควิช Ítalo Cerqueira Alonzo Martinez Vivanco Tomasz Zarzycki Leonardo Carrero คาโตวีตเซ, โปแลนด์402020 rowspan="1" colspan=7  2021 บาโร บาร์กัส Abdel Kacem Tefridj William Badell Santosh Upadhyaya Lucas Muñoz-Alonso มาวอปอลสกา, โปแลนด์342022ลุยส์ ดานิเอล กัลเบซMatthew Gilbert WibowoLeonidas AmfilochiosMoises PeñalozaHeriberto Rivera342023อิบัน อัลบาเรซHenrique MartinsLuca DerinLee Yong–wooDaniel Mbouda342024เฟซีเล เอ็มคีเซCasey De VriesBrandon EspirituMarcos De FreitasSanonh Maniphonh362025ลาวีน สวอนน์ Zuemerik VeerisMauricio CalvoMichael MaziKenneth Cabungcal38

 สถิติการประกวด 
 เรียงลำดับสัญชาติของผู้ชนะเลิศ 
 ประเทศ จำนวน ปีที่ชนะ 12025202420232022 2021 201920182017 2016

 จำนวนผู้ชนะเลิศแบ่งตามภูมิภาค 
 ทวีป จำนวน ประเทศ20x20px อเมริกา 5เม็กซิโก (1), เวเนซุเอลา (1), สหรัฐ (1), เปรู (1), คิวบา (1)20x20px ยุโรป 2สเปน (1), ฝรั่งเศส (1)20x20px แอฟริกา 1แอฟริกาใต้ (1)20x20px เอเชีย 1อินเดีย (1)20x20px โอเชียเนีย 0

 ตัวแทนประเทศไทย 

 ปี ผู้ดำรงตำแหน่ง จังหวัด ตำแหน่งในการประกวด รางวัลพิเศษ 2025ปิยพงษ์ คำมีสว่างแพร่เข้ารอบ 20 คนสุดท้าย  2024ชลวิศว์ วงศ์ศรีวอภูเก็ตเข้ารอบ 20 คนสุดท้าย (ลำดับที่ 18)  2023ณฐนน ณรธัญวิรุณนครศรีธรรมราชเข้ารอบ 10 คนสุดท้าย (ลำดับที่ 9)  2022ธีนฤปกร ม่วงไม้ กำแพงเพชรเข้ารอบ 10 คนสุดท้าย  2021นิปุณ แก้วเรือนกรุงเทพมหานครไม่ผ่านเข้ารอบ  2019ชาญชัย รุ่งไพสิฐเพชรบุรีเข้ารอบ 20 คนสุดท้าย 2018อภิสิทธินันท์ เลน ดาโสม เชียงใหม่รองอันดับ 3 2017 อารัช วิทยากรณ์ ระยองไม่ผ่านเข้ารอบ 2016 ภานุพงศ์ วันทะมาตย์ กำแพงเพชร ไม่ผ่านเข้ารอบ
# ปฏิบัติการสิงโตทะเล
ปฏิบัติการสิงโตทะเล , เป็นชื่อรหัสของนาซีเยอรมนีสำหรับการบุกสหราชอาณาจักรในระหว่างยุทธการที่บริเตนในสงครามโลกครั้งที่สอง.หลังจากฝรั่งเศสถูกยึดครอง,นาซีได้คาดการณ์ว่าอังกฤษต้องการแสวงหาข้อตกลงสันติภาพ,และการรุกรานได้รับการพิจารณาว่าเป็นทางเลือกสุดท้ายเท่านั้น ถ้ามีทางเลือกอื่นๆได้ล้มเหลวทั้งหมด.เท่าที่สุด,ปฏิบัติการในครั้งนี้จะต้องมีทั้งกองทัพอากาศและกองทัพเรือที่เหนือกว่าในการก้าวข้ามช่องแคบอังกฤษและลงจอดยกพลขึ้นบก.ทั้งที่เยอรมันเคยประสบความสำเร็จในช่วงแรกสงคราม.เรือบรรทุกจำนวนมากไม่เหมาะแก่การรวมพล.แต่ปฏิบัติการสิงโตทะเลถูกเลื่อนออกไปอย่างไม่มีกำหนด เมื่อวันที่ 17 กันยายน 1940 และไม่เคยปฏิบัติการ.โอเบอร์คอมมันโด แดร์ เวร์มัคท์หรือกองบัญชาการทหารสูงสุดของกองทัพมีความเชื่อมั่นน้อยของความเป็นไปได้ของแผนการและนักประวัติศาสตร์ส่วนใหญ่ได้เห็นว่ามีความเป็นไปได้เล็กๆน้อยๆของความสำเร็จ
# พอล คากาเม
พอล คากาเม (เกิด 23 ตุลาคม 1957) เป็นประธานาธิบดีแห่งรวันดาคนที่ 6 และคนปัจจุบัน เข้ารับตำแหน่งในปี 2000 หลังจากที่ประธานาธิบดี Pasteur Bizimungu ลาออก คากาเมนำกองกำลังกบฏหยุดการฆ่าล้างเผ่าพันธุ์ในรวันดาในปี 1994 เขาถูกมองว่าเป็นผู้นำที่แท้จริงของรวันดาในขณะที่เขาเป็นรองประธานาธิบดีและรัฐมนตรีว่าการกระทรวงกลาโหม ตั้งแต่ปี 1994 ถึงปี 2000
# มาเก๊าในเอเชียนเกมส์ฤดูหนาว 2017
มาเก๊า เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560  

จำนวนผู้เข้าแข่งขัน
กีฬา ชาย หญิง รวม25px|alt=Pictogram. ฮอกกี้น้ำแข็ง 101 รวม  00

กีฬาฮอกกี้น้ำแข็ง

นักกีฬาฮอกกี้น้ำแข็งของมาเก๊ามีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2

ประเภททีมชาย

กลุ่มบี
# ปอล บียา
ปอล บียา (เกิด 13 กุมภาพันธ์ ค.ศ. 1933) เป็นนักการเมืองชาวแคเมอรูนและประธานาธิบดีแคเมอรูนคนปัจจุบันตั้งแต่วันที่ 6 พฤศจิกายน ค.ศ. 1982Profile of Biya at Cameroonian presidency web site .Biography at 2004 presidential election web site . เคยดำรงตำแหน่งเป็นนายกรัฐมนตรีแคเมอรูนตั้งแต่ปี 1975 ถึงปี 1982 แล้วจึงดำรงตำแหน่งประธานาธิบดีหลังการลาออกของอามาดู อาอีโจในปี 1982

บียาปฏิรูปการเมืองเป็นระบบพรรคการเมืองเดียวในคริสต์ทศวรรษ 1980 ภายใต้แรงกดดัน บียายอมรับระบบหลายพรรคการเมืองในต้นคริสต์ทศวรรษ 1990 เขาได้รับชัยชนะอย่างฉิวเฉียดในการเลือกตั้งประธานาธิบดีปี ค.ศ. 1992 ด้วยคะแนนเสียงร้อยละ 40 และได้รับการเลือกตั้งอีกครั้งอย่างท่วมท้นในปี 1997 2004 และ 2011 นักการเมืองฝ่ายค้านและรัฐบาลตะวันตกกล่าวหาถึงความผิดปกติและการฉ้อโกงในการเลือกตั้งเหล่านี้
# เดอนี ซาซู-อึนแกโซ
เดอนี ซาซู-อึนแกโซ (เกิด 23 พฤศจิกายน ค.ศ. 1943) เป็นนักการเมืองชาวคองโกและประธานาธิบดีสาธารณรัฐคองโก ตั้งแต่ปี ค.ศ. 1997 ก่อนหน้านี้เขาเคยเป็นประธานาธิบดีระหว่างปี ค.ศ. 1979 ถึงปี ค.ศ. 1992 ระหว่างช่วงแรกของการเป็นประธานาธิบดี เขาเป็นผู้นำพรรคแรงงานคองโกซึ่งเป็นพรรคการเมืองเดียวเป็นเวลา 12 ปี ภายใต้แรงกดดันจากนานาชาติ เขานำการเมืองหลายพรรคมาใช้ในปี ค.ศ. 1990 และถูกปลดจากอำนาจบริหารในปี ค.ศ. 1991 ในการประชุมแห่งชาติและกลายเป็นประมุขแห่งรัฐแบบพิธีการ เขาลงเลือกตั้งในการเลือกตั้งประธานาธิบดีปี ค.ศ. 1992 แต่พ่ายแพ้ได้อันดับที่สาม

ซาซู-อึนแกโซ เป็นผู้นำฝ่ายค้านห้าปีก่อนกลับสู่อำนาจระหว่างสงครามกลางเมืองครั้งที่สอง (ค.ศ. 1997-1999) ซึ่งกองกำลังกบฏขับไล่ประธานาธิบดีปัสกาล ลีซูบา (Pascal Lissouba) หลังจากช่วงเวลาเปลี่ยนผ่าน เขาชนะการเลือกตั้งประธานาธิบดีปี ค.ศ.  2002 ซึ่งมีการเข้าร่วมของฝ่ายค้านเพียงเล็กน้อย เขาได้รับการเลือกตั้งอีกสมัยในการเลือกตั้งประธานาธิบดีปี ค.ศ.  2009 รัฐธรรมนูญใหม่ที่ผ่านโดยประชามติในปี ค.ศ. 2015 ทำให้ซาซู-อึนแกโซอยู่ต่อได้อีกสมัย เขาได้รับการเลือกตั้งอีกสมัยในการเลือกตั้งประธานาธิบดีปี ค.ศ. 2016 ด้วยคะแนนเสียงส่วนใหญ่ในรอบแรก
# วอลเลย์บอลชายบุนเดิสลีกา
วอลเลย์บอลชายบุนเดิสลีกา  เป็นการแข่งขันวอลเลย์บอลลีกสูงสุดของประเทศเยอรมนี และเป็นการแข่งขันวอลเลย์บอลระดับอาชีพสำหรับสโมสรวอลเลย์บอลในประเทศเยอรมนี ก่อตั้งในปี ค.ศ. 1974 

 โครงสร้างของลีก 
โครงสร้างลีกแบ่งออกเป็น 3 ระดับ

 ดิวิชัน 1 วอลเลย์บอลบุนเดิสลีกา  ซึ่งมี 12 ทีมเข้าร่วมแข่งขัน
 ดิวิชัน 2 ซไวเทอบุนเดิสลีกา  ซึ่งมี 28 ทีมเข้าร่วมแข่งขันแบ่งออกเป็นลีกภาคใต้ และลีกภาคเหนือ 
 ดิวิชัน 3 ดริทเทอลีกา  ซึ่งมี 40 ทีมเข้าร่วมแข่งขันแบ่งออกเป็นลีกภาคตะวันออก, ลีกภาคใต้, ลีกภาคตะวันตก, ลีกภาคเหนือ

 ทำเนียบแชมป์ 
นับตั้งแต่ในปี ค.ศ. 1991 หลังจากการรวมประเทศเยอรมนี
 ฤดูกาล  ทีมชนะเลิศ  1991/92  เมอร์แซร์เอสเซ 1992/93  เอสเซเบอร์ลิน 1993/94  บาแยร์วุพเพอร์ทัล 1994/95  อาเอสเวดาเคา 1995/96  อาเอสเวดาเคา 1996/97  บาแยร์วุพเพอร์ทัล 1997/98  เฟาเอฟเบ ฟรีดริชส์ฮาเฟิน 1998/99  เฟาเอฟเบ ฟรีดริชส์ฮาเฟิน 1999/00  เฟาเอฟเบ ฟรีดริชส์ฮาเฟิน 2000/01  เฟาเอฟเบ ฟรีดริชส์ฮาเฟิน ฤดูกาล  ทีมชนะเลิศ  2001/02  เฟาเอฟเบ ฟรีดริชส์ฮาเฟิน  2002/03  เอสเซเบอร์ลิน  2003/04  เอสเซเบอร์ลิน  2004/05  เฟาเอฟเบ ฟรีดริชส์ฮาเฟิน  2005/06  เฟาเอฟเบ ฟรีดริชส์ฮาเฟิน 2006/07  เฟาเอฟเบ ฟรีดริชส์ฮาเฟิน  2007/08  เฟาเอฟเบ ฟรีดริชส์ฮาเฟิน  2008/09  เฟาเอฟเบ ฟรีดริชส์ฮาเฟิน  2009/10  เฟาเอฟเบ ฟรีดริชส์ฮาเฟิน  2010/11  เฟาเอฟเบ ฟรีดริชส์ฮาเฟิน ฤดูกาล  ทีมชนะเลิศ  2011/12  เบอร์ลินรีไซคลิงวอลลีส์ 2012/13  เบอร์ลินรีไซคลิงวอลลีส์ 2013/14  เบอร์ลินรีไซคลิงวอลลีส์ 2014/15  เฟาเอฟเบ ฟรีดริชส์ฮาเฟิน 2015/16  เบอร์ลินรีไซคลิงวอลลีส์ 2016/17  เบอร์ลินรีไซคลิงวอลลีส์ 2017/18  เบอร์ลินรีไซคลิงวอลลีส์ 2018/19  เฟาเอฟเบ ฟรีดริชส์ฮาเฟิน 2019/20  ยกเลิกเนื่องจากการระบาดทั่วของโควิด-19 2020/21  เบอร์ลินรีไซคลิงวอลลีส์ ฤดูกาล  ทีมชนะเลิศ  2021/22  เบอร์ลินรีไซคลิงวอลลีส์ 2022/23  เบอร์ลินรีไซคลิงวอลลีส์

 จำนวนครั้งที่ชนะ 
สโมสรครั้งปี เฟาเอฟเบ ฟรีดริชส์ฮาเฟิน 14 1997/98, 1998/99, 1999/00, 2000/01, 2001/02, 2004/05, 2005/06, 2006/07, 200708, 2008/09, 2009/10, 2010/11, 2014/15, 2018/19 เบอร์ลินรีไซคลิงวอลลีส์ 12 1992/93, 2002/03, 2003/04, 2011/12, 2012/13, 2013/14, 2015/16, 2016/17, 2017/18, 2020/21, 2021/22, 2022/23 บาแยร์วุพเพอร์ทัล 2 1993/94, 1996/97 อาเอสเวดาเคา 2 1994/95, 1995/96 เมอร์แซร์เอสเซ 1 1991/92
# แอลี ฆอเมเนอี
แอลี โฮเซย์นี ฆอเมเนอี (, ; เกิด 19 เมษายน 1939) เป็นนักบวชและนักการเมืองชาวอิหร่าน ผู้นำสูงสุดอิหร่านคนที่สองและคนปัจจุบัน ดำรงตำแหน่งตั้งแต่ ค.ศ. 1989 เขาเคยดำรงตำแหน่งประธานาธิบดีอิหร่านระหว่าง ค.ศ. 1981 ถึง 1989 ฆอเมเนอีถือเป็นประมุขแห่งรัฐที่อยู่ในตำแหน่งนานเป็นอันดับสองในตะวันออกกลาง

เว็บไซต์ชีวประวัติทางการระบุว่า ฆอเมเนอีเคยถูกจับกุมหกครั้งก่อนที่จะถูกเนรเทศออกนอกประเทศเป็นเวลาสามปีในรัชสมัยพระเจ้าชาห์ โมฮัมหมัด เรซา ปาห์ลาวี เขาเคยตกเป็นเป้าหมายการลอบสังหารในปีค.ศ. 1981 ซึ่งทำให้แขนขวาเขาเป็นอัมพาต ฆอเมเนอีมีวิถีชีวิตที่น่านับถือ ใช้ชีวิตอย่างสมถะและไม่โปรดความหรูหรา สำนักข่าว The Telegraph ระบุว่าเขา "มีกิตติศัพท์เรื่องวิถีชีวิตเยี่ยงนักรบ" ตำแหน่งผู้นำสูงสุดนี้เป็นตำแหน่งที่ไม่มีเงินเดือนประจำ ผู้ใกล้ชิดระบุว่าฆอเมเนอีมีเงินเก็บอยู่บ้างแต่ก็ไม่ถึงกับว่าร่ำรวย ถึงแม้ชีวิตส่วนตัวเขาจะไม่ร่ำรวย แต่ปฏิเสธไม่ได้ว่าด้วยตำแหน่งของฆอเมเนอี เขามีอำนาจควบคุมเหนือบริษัทยักษ์ใหญ่ของอิหร่านที่มีมูลค่ารวมกันกว่าแสนล้านดอลลาร์สหรัฐ

ฆอเมเนอีเป็นบุคคลสำคัญผู้ใกล้ชิดของอายะตุลลอหฺรูฮุลลอฮ์ โคมัยนี ผู้นำในการปฏิวัติอิสลาม ฆอเมเนอีเป็นผู้นำแถวหน้าของอิหร่านในช่วงสงครามอิรัก–อิหร่านในคริสต์ทศวรรษที่ 1980 เขาสร้างสัมพันธ์แนบแน่นกับกองพิทักษ์ปฏิวัติอิสลาม ซึ่งเป็นเหล่าทัพที่ทรงอำนาจในปัจจุบัน และเขามีอำนาจเลือกและปลดผู้บัญชาการกองพิทักษ์ปฏิวัติฯได้โดยตรง องค์กรนี้คอยเป็นหูเป็นตาและปราบปรามผู้ต่อต้านอำนาจรัฐ ฆอเมเนอีได้รับเลือกตั้งเป็นประธานาธิบดีคนที่สามในปี 1981 และกลายเป็นมือขวาของผู้นำสูงสุดอายะตุลลอหฺโคมัยนี ต่อมาเมื่อผู้นำสูงสุดโคมัยนีถึงแก่อสัญกรรม สมัชชาบัณฑิตได้ลงมติเลือกฆอเมเนอีเป็นผู้นำสูงสุดคนใหม่ในวันที่ 4 มิถุนายน 1989 ขณะที่เขามีอายุ 49 ปี 

ในฐานะผู้นำสูงสุดอิหร่าน ฆอเมเนอีมีสถานะทั้งประมุขแห่งรัฐและผู้บัญชาการสูงสุดกองทัพ มีอำนาจปลดประธานาธิบดีหรือรัฐมนตรีได้โดยไม่ต้องผ่านสภา ทำให้เขาเป็นผู้มีอำนาจที่สุดในประเทศโดยปริยาย นอกจากนี้เขายังเป็นผู้ตัดสินใจเรื่องสำคัญของรัฐบาลอิหร่าน ทั้งการแต่งตั้งรัฐมนตรีคนสำคัญ หรือการเห็นชอบนโยบายสำคัญ ตลอดเป็นผู้วางยุทธศาสตร์ชาติ เขามีอิทธิพลทั้งทางตรงและทางอ้อมเหนือฝ่ายบริหาร, ฝ่ายนิติบัญญัติ และฝ่ายตุลาการ รวมถึงกองทัพและสื่อมวลชน ในปี 2014 ฟอบส์ จัดให้เขาเป็นบุคคลที่ทรงอิทธิพลที่สุดในโลก อันดับที่ 19

ที่ผ่านมามีการชุมนุมประท้วงระบอบการปกครองของฆอเมเนอีหลายครั้ง ได้แก่ในปี 1994, 1999, 2009, 2011–2012, 2017–2018 และ 2018–2019 อย่างไรก็ตาม ทุกครั้งล้วนจบลงด้วยการปราบปราม บรรณาธิการข่าว, นักเขียน และบุคคลจำนวนมากถูกจับกุมโทษฐานหมิ่นผู้นำสูงสุด มีอีกจำนวนไม่น้อยที่ตั้งข้อหาว่าดูหมิ่นศาสนา บุคคลเหล่านี้ได้รับโทษด้วยการเฆี่ยนหรือจำคุก มีหลายรายที่เสียชีวิตขณะถูกคุมขัง
# มหาปรัชญาปารมิตาสูตร
ปัญจวิงศติ สาหัสริกา ปรัชญาปารมิตาสูตร หรือ มหาปรัชญาปารมิตาสูตร เป็นพระสูตรที่สำคัญพระสูตรหนึ่งของพุทธศาสนาฝ่ายมหายาน แปลจากภาษาสันสกฤตเป็นภาษาจีนโดยพระพระเสวียนจั้ง (พระถังซำจั๋ง) ในภาษาจีนว่า ต้าปัวเญ่ ปัวหลัวมี่ตัวจิง (大般若波羅蜜多經) หรือ มั่วเหอ ปัวเญ่ ปัวหลัวมี่ตัวจิง (摩訶般若波羅蜜多經) พระสูตรนี้เป็นการรวบรวมเอาสูตรต่างๆ ที่ว่าด้วยปรัชญา (ปัญญา) และปารมิตา (บารมี) มารวมกันเป็นจำนวน 600 ผูก 390 ปริเฉท พระสัมมาสัมพุทธเจ้าทรงแสดง ณ สถานที่ต่างๆ 16 แห่ง ดังนี้ 

 ภูเขาคิชฌกูฏ เมืองราชคฤห์ แสดง 6 ครั้ง (ผูกที่1 - 573)
 เมืองสาวัตถี แสดง 3 ครั้ง (ผูกที่ 574 - 577)
 สวรรค์ชั้นปรนิมมิตวสวัตดี แสดง 1 ครั้ง (ผูกที่ 578)
 เมืองสาวัตถี แสดง 4 ครั้ง (ผูกที่ 579 - 589)
 ภูเขาคิชฌกูฏ แสดง 1 ครั้ง ผูกที่ (591 - 592)
 วัดเวฬุวัน แสดง 1 ครั้ง (ผูกที่ 593 - 600) A Short history of the twelve Japanese Buddhist sects, p. XVIII

ปัญจวิงศติ สาหัสริกา ปรัชญาปารมิตาสูตร ถือเป็นพระสูตรที่ใหญ่ที่สุดมีเนื้อหามากที่สุดในหมวดปรัชญาปารมิตา แห่งพระไตรปิฎกฝ่ายมหายาน เนื้อหาของพระสูตรว่าปรัชญาและปารมิตา เมื่อถึงปรัชญาและปารมิตาแล้วจะเข้าใจในหลักศูนยตา อันเป็นหัวใจแห่งมหายาน จึงกล่าวว่า ผู้เข้าใจศูนยตาแล้วมีปัญญาและบารมีเต็มเปี่ยม แต่แม้จะเข้าถึงหลักปรัชญาปารมิตาและศูนยตาแล้วยังไม่นับเป็นมหายานอย่างสมบูรณ์แบบ จนกว่าผู้ที่เข้าใจหลักเหล่านี้จะตั้งปณิธานนำสรรพสัตว์ให้เข้าถึงหลักปรัชญาปารมิตาและศูนยตา ผู้ที่ตั้งปณิธานนี้เรียกว่าโพธิสัตว์ ปัญจวิงศติ สาหัสริกา ปรัชญาปารมิตาสูตรจึงเน้นอธิบายหลักโพธิสัตว์มากเป็นพิเศษ มีการอธิบายจริยาและวิถีปฏิบัติของโพธิสัตว์เอาไว้อย่างชัดเจน http://i80000.or.kr/english/html/cyber/popup_view.asp?f_num=1&f_lang=e โดยเฉพาะปารมิตาทั้ง 6 (บารมี 6) อันได้แก่

โดยเฉพาะปารมิตาทั้ง 6 (บารมี 6) อันได้แก่

 ทานะ (ทาน)
 ศีละ (สีล)
 กษานติ (ขันติ)
 วีรยะ (วิริยะ)
 ธยานะ (ฌาน)
 ปรัชญา (ปัญญา) 

 ต้นฉบับ 
大般若波羅蜜多經
# นิรันดร์ ฮานส์สัน
รอล์ฟ นิรันดร์ มีมาก ฮานส์สัน  นักฟุตบอลอาชีพชาวไทยเชื้อสายสวีเดน ปัจจุบันเล่นในตำแหน่งกองหลังให้แก่บุรีรัมย์ ยูไนเต็ด ในไทยลีก 

 สโมสรอาชีพ 
วันที่ 2 ตุลาคม พ.ศ. 2564 นิรันดร์ลงเล่นนัดแรกให้แก่บุรีรัมย์ ยูไนเต็ดในเกมนัดที่ห้าของไทยลีก ฤดูกาล 2564–65 ช่วยให้ทีมบุกไปเอาชนะพีที ประจวบที่สามอ่าวสเตเดียม 2–0

 สถิติอาชีพ 
 สโมสร 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตู บุรีรัมย์ ยูไนเต็ด 2564–65 ไทยลีก 10  00  00 — —  10
# แอฟริกาคัพออฟเนชันส์ 2017 นัดชิงชนะเลิศ
การแข่งขัน แอฟริกาคัพออฟเนชันส์ 2017 นัดชิงชนะเลิศ เป็นการแข่งขันฟุตบอลที่จะตัดสินหาผู้ชนะของ แอฟริกาคัพออฟเนชันส์ 2017. นัดนี้จะจัดขึ้นที่ Stade de l'Amitié ใน ลีเบรอวีล, ประเทศกาบอง, เมื่อวันที่ 5 กุมภาพันธ์ พ.ศ. 2560 และเป็นการพบกันระหว่าง อียิปต์ และ แคเมอรูน.

แคเมอรูนชนะในนัดนี้ 2–1. ดังนั้น, พวกเขาจะได้เป็นตัวแทนของ ซีเอเอฟ ในการแข่งขัน ฟีฟ่าคอนเฟเดอเรชันส์คัพ 2017 ที่ประเทศรัสเซีย.

ภูมิหลัง
อียิปต์และแคเมอรูนได้เคยพบกันมาก่อนในแอฟริกาคัพออฟเนชันส์นัดชิงชนะเลิศมาแล้วถึงสองครั้ง (ทัวร์นาเมนต์ในปี 1986 และ 2008). อียิปต์ได้ชนะทั้งสองครั้งสำหรับนัดชิงชนะเลิศของพวกเขา.

เส้นทางสู่นัดชิงชนะเลิศ

 อียิปต์ รอบ แคเมอรูน คู่แข่งขัน ผลการแข่งขัน รอบแบ่งกลุ่ม คู่แข่งขัน ผลการแข่งขัน  0–0 นัดที่ 1  1–1  1–0 นัดที่ 2  2–1  1–0 นัดที่ 3  0–0 กลุ่ม ดี ชนะเลิศ ตารางคะแนนสิ้นสุด กลุ่ม เอ รองชนะเลิศ คู่แข่งขัน ผลการแข่งขัน รอบแพ้คัดออก คู่แข่งขัน ผลการแข่งขัน  1–0 รอบก่อนรองชนะเลิศ  0–0  (5–4)  1–1  (4–3) รอบรองชนะเลิศ  2–0

แมตช์

รายละเอียด

 GK 1 เอสซัม เอล-ฮาดารี (กัปตัน)RB 3 อาห์เหม็ด เอลโมฮามาดีCB 6 อาห์เหม็ด เฮกาซีCB 2 อาลี กาบร์LB 7 อาห์เหม็ด ฟาทีCM 8 ทาเร็ค ฮาเหม็ดCM 17โมฮาเหม็ด เอลเนนีRW 10โมฮาเหม็ด ซาลาห์AM 19อับดัลลาห์ ซาอิดLW 21เทรเซเกต์   CF 22อามร์ วาร์ดาผู้เล่นสำรอง:MF 14ระมะดัน โซบฮี    ผู้จัดการทีม: เอคตอร์ กูเปร์300px GK 1 ฟาบริเซ ออนโดอาRB 19คอลลินส์ ฟาอี  CB 5 มิชาเอล เอ็นกาเดอู-เอ็นกาฌีCB 4 อาโดลเพ เตอีเกอู   LB 6 อัมโบรอีเซ โอโยนโกCM 15เซบัสเตียง ซิอานีCM 17อาร์นาอุด โฌอุมAM 9 ฌักเกส ซูอา   RW 13คริสเตียน บัสโซโกก  LW 8 บ็องฌามิน มูคันด์โฌ (กัปตัน)CF 18โรเบร์ต เอ็นดิป ทัมเบ   ผู้เล่นสำรอง:DF 3 นิโกลัส เอ็นคูลู   FW 10แว็งซ็องต์ อาบูบาการ์    MF 14จอร์เจส มันด์เฌ็ค   ผู้จัดการทีม: อูโก บรูส

ผู้เล่นยอดเยี่ยมประจำนัด:
บ็องฌามิน มูคันด์โฌ (แคเมอรูน)

ผู้ช่วยผู้ตัดสิน:
เจอร์ซอน เอมิเลียโน ดอส ซานตอส (แองโกลา)
มาร์วา รันเก (เคนยา)
ผู้ตัดสินที่สี่:
ดาเนียล เบนเน็ตต์ (แอฟริกาใต้)
ผู้ตัดสินที่ห้า:
ซาเคเล ซิเวลา (แอฟริกาใต้)
|}กฏ-กติกา
90 นาที
ต่อเวลาพิเศษอีก 30 นาทีในกรณีที่จำเป็น
การยิงลูกโทษ หากเสมอกัน
เปลี่ยนผู้เล่นสำรองได้ 3 คน

ดูเพิ่ม
 แอฟริกาคัพออฟเนชันส์ 2017 รอบแพ้คัดออก
# โลหิตจางที่มีเม็ดเลือดแดงเล็ก
โลหิตจางที่มีเม็ดเลือดแดงเล็ก

เป็นกลุ่มภาวะโลหิตจางที่มีเม็ดเลือดแดงเล็ก (microcyte)
คือ ปริมาตรของเม็ดเลือดแดงโดยเฉลี่ย (MCV) ปกติจะมีค่าอยู่ที่ 80-100 เฟมโตลิตร (fL) แต่ถ้าค่าต่ำกว่า 80 fL ก็จะเรียกว่ามีเม็ดเลือดแดงแล็ก (microcytic) และถ้าค่าสูงกว่า 100 fL ก็จะเรียกว่ามีเม็ดเลือดแดงใหญ่ (macrocytic)
ในภาวะโลหิตจางแบบเม็ดเลือดแดงเล็ก เม็ดเลือดแดง (erythrocyte) ทั่วไปจะมีสีจาง (hypochromic)
ซึ่งจะแสดงโดยค่าความเข้มข้นเฉลี่ยของฮีโมโกลบินในเม็ดเลือดแดง (MCHC)
ซึ่งปกติจะอยู่ที่ 320-360 กรัม/ลิตร หรือ 32-36 กรัม/เดซิลิตร ดังนั้น ปกติแล้ว ภาวะโลหิตจางประเภทนี้จะเรียกว่า ภาวะโลหิตจางที่มีเม็ดเลือดแดงเล็กและสีจาง (microcytic, hypochromic anaemia)
__NOTOC__
thumb|right|เม็ดเลือดแดงหลากขนาด (anisocytosis) ที่อาจมาจากภาวะขาดธาตุเหล็ก
thumb|right|เม็ดเลือดแดงมีสีไม่เสมอกัน (anisochromia) ที่อาจมาจากภาวะขาดธาตุเหล็ก
thumb|right|Codocytes ในเลือดมนุษย์ (แต้มสีแบบ Giemsa stain) หรือบางครั้งรู้จักว่าเซลล์เป้ายิงปืนหรือหมวกเม็กซิกัน ที่อาจพบในทาลัสซีเมีย
thumb|right|จุดรอบ ๆ เม็ดเลือด (basophilic stippling) ที่อาจพบในฟิลม์เลือดของคนไข้ทาลัสซีเมีย
 เหตุ 
เหตุปกติของภาวะโลหิตจางที่มีเม็ดเลือดแดงเล็กรวมทั้ง 
 ในเด็ก
 ภาวะเลือดจางเหตุขาดธาตุเหล็ก ซึ่งเป็นเหตุภาวะโลหิตจางที่สามัญที่สุดโดยทั่วไป โดยเฉพาะที่มีเม็ดเลือดแดงเล็ก
 ทาลัสซีเมีย
 ในผู้ใหญ่
 ภาวะเลือดจางเหตุขาดธาตุเหล็ก
 Sideroblastic anemia ถ้าเป็นภาวะที่เป็นแต่กำเนิด (congenital) ปริมาตรของเม็ดเลือดแดงโดยเฉลี่ย (MCV) ก็จะมีค่าต่ำหรือปกติ เปรียบเทียบกับภาวะที่เกิดภายหลัง (acquired) ซึ่งสามัญกว่า แต่ MCV จะมีค่าสูง
 ภาวะโลหิตจางเพราะโรคเรื้อรัง (Anemia of chronic disease) แม้ว่านี่จะปกติทำให้มีภาวะเลือดจางที่สีเลือดปกติ (normochromic) และเม็ดเลือดขนาดปกติ (normocytic) 
 ตะกั่วเป็นพิษ
 การขาดวิตามินบี (pyridoxine)

เหตุของภาวะเลือดจางที่มีเม็ดเลือดปกติหรือที่มีเม็ดเลือดโตอื่น ๆ ก็ต้องพิจารณาด้วยเหมือนกัน เพราะว่า การมีเหตุภาวะเลือดจางอย่างน้อยสองอย่าง อาจทำให้เข้าใจผิดได้
มีเหตุภาวะโลหิตจางแบบมีเม็ดเลือดเล็ก 5 อย่างโดยมีรหัสเป็น TAILS
ซึ่งก็คือ ทาลัสซีเมีย (Thalessemia) ภาวะเลือดจางเหตุโรคเรื้อรัง (Anemia of chronic disease) ภาวะขาดธาตุเหล็ก (Iron deficiency) ตะกั่วเป็นพิษ (Lead poisoning) และ congenital sideroblastic anemia
แต่สามประเภทแรกเท่านั้น ที่สามัญโดยมากในโลก
และโดยทฤษฎีแล้ว ทั้งสามอาจแยกแยะโดยสัณฐานของเม็ดเลือดแดง
คือ ภาวะเลือดจางเหตุโรคเรื้อรังไม่มีเม็ดเลือดแดงที่ผิดปกติ, การขาดเหล็กมีเม็ดเลือดแดงหลากขนาด (anisocytosis) มีสีไม่เสมอกัน (anisochromia) มีรูปร่างรี (elliptocytosis), และทาลัสซีเมียอาจมี codocyte (หรือ target cells) คือเลือดที่ดูเหมือนเป้ายิงปืนหรือหมวกเม็กซิกัน (ดูรูป) และอาจเป็นจุดรอบ ๆ (basophilic stippling)

แต่ว่าในการปฏิบัติ เม็ดเลือดแดงหลากขนาดและมีรูปร่างรีบ่อยครั้งก็เห็นในคนไข้ทาลัสซีเมีย และ codocyte ก็เห็นในคนไข้ที่ขาดเหล็ก
และทั้งสามก็อาจจะมีสัณฐานเม็ดเลือดปกติ
การเป็นจุดรอบ ๆ (basophlic stippling) เป็นอาการที่เชื่อถือได้ของทาลัสซีเมีย ที่ไม่มีเมื่อขาดเหล็กหรือเนื่องจากโรคเรื้อรัง
แต่คนไข้ควรจะเป็นคนเชื้อสายที่มีความเสี่ยง และไม่ควรยืนยันการวินิจฉัยโดยไม่มีการตรวจอื่น ๆ เช่น hemoglobin HPLC, H body staining, การตรวจระดับโมเลกุลหรือวิธีที่น่าเชื่อถืออื่น ๆ
เพราะว่า การเป็นจุดรอบ ๆ ก็ยังเกิดได้ในกรณีอื่น ๆ เหมือนกัน
# ไฮนทซ์ ฮิตเลอร์
ไฮน์ริช ฮิตเลอร์ (14 มีนาคม 1920 – 21 กุมภาพันธ์ 1942) หรือ ไฮนทซ์ ฮิตเลอร์  เป็นบุตรชายของอาล็อยส์ ฮิตเลอร์ จูเนียร์และภรรยาคนที่สองของเขา Hedwig Heidemann และเป็นหลานชายของอดอล์ฟ ฮิตเลอร์ เมื่อสงครามโลกครั้งที่สองได้เริ่มขึ้น เขาได้เข้าร่วมกองทัพเวร์มัคท์และทำหน้าที่การรบในแนวรบด้านตะวันออกจนเขาถูกจับและเสียชีวิตในคุกเมื่อปี 1942

ไฮนทซ์ได้เข้าโรงเรียนการทหารของชนชั้นสูงที่สถาบันการศึกษาเพื่อการเมืองแห่งชาติ(นาโปลา) ใน Ballenstedt/Saxony-Anhalt ด้วยความต้องการที่จะเป็นเจ้าหน้าที่ ไฮนทซ์ได้เข้าร่วมกองทัพเวร์มัคท์โดยเป็นนายสิบวิทยุสื่อสารในกรมทหารปืนใหญ่ที่ 23 พอสดาเมอร์ในปี 1941 และเขาได้มีส่วนร่วมในการรุกรานสหภาพโซเวียตในปฏิบัติการบาร์บารอสซา เมื่อวันที่ 10 มกราคม 1942 ต่อมาเขาได้รับคำสั่งในการเก็บกู้อุปกรณ์วิทยุสื่อสารจากจุดที่ตรวจการณ์ของกองทัพ เขาได้ถูกจับโดยกองกำลังทหารของโซเวียตและถูกทรมานอย่างหนักจนเสียชีวิตที่ค่ายเรือนจำ บูไทร์คา (Butyrka)ในกรุงมอสโก ด้วยวัยเพียงอายุ 21 ปี
# โรคจอตาเหตุเบาหวาน
จอตาเสื่อมจากเบาหวาน  หรือเรียก โรคตาเบาหวาน เป็นโรคที่เกิดจากความเสียหายต่อจอตาเนื่องจากโรคเบาหวาน สุดท้ายสามารถนำไปสู่ตาบอดได้

โรคนี้เป็นอาการแสดงทางตาของโรคเบาหวานซึ่งเป็นโรคทั่วกาย เกิดในผู้ป่วยที่มีโรคเบาหวานตั้งแต่ 20 ปีขึ้นไปร้อยละ 80 แม้มีสถิติเหล่านี้ แต่งานวิจัยบ่งชี้ว่าผู้ป่วยใหม่อย่างน้อยร้อยละ 90 สามารถลดได้หากมีการรักษาและเฝ้าสังเกตอย่างเหมาะสมและระวังระไว ยิ่งบุคคลนั้นเป็นเบาหวานนานเท่าใด ยิ่งมีโอกาสเกิดจอตาเสื่อมจากเบาหวานมากขึ้นเท่านั้น เป็นสาเหตุอันดับต้น ๆ ของการตาบอดในผู้อายุระหว่าง 20 ถึง 64 ปี
# สงครามบูร์ครั้งที่สอง
สงครามบูร์ครั้งที่สอง  หรือ สงครามแอฟริกาใต้  เริ่มขึ้นเมื่อวันที่ 18 ตุลาคม ค.ศ. 1899 และสิ้นสุดลงเมื่อ 31 พฤษภาคม ค.ส. 1902 เป็นการต่อสู้ระหว่างสหราชอาณาจักรกับสองชาติบูร์ อันได้แก่ สาธารณรัฐเซาท์แอฟริกันและเสรีรัฐออเรนจ์ ในสงครามครั้งนี้ อังกฤษได้ใช้กำลังทหารจากอาณานิคมต่าง ๆ ของตน อาทิ นิคมแหลม, บริติชซีลอน, บริติชราช, แคนาดา ฯลฯ ในที่สุดชัยชนะก็ตกเป็นของอังกฤษ อังกฤษเข้าปกครองทรานสวาลและเสรีรัฐออเรนจ์

สงครามครั้งนี้ใช้งบประมาณมหาศาล จนทำให้นักการเมืองอังกฤษมากมายคัดค้านสงคราม สงครามครั้งนี้ใช้เงินเป็นจำนวนถึง 211 ล้านปอนด์ (เทียบเท่า 202,000 ล้านปอนด์ในปี 2014)

 หมายเหตุ
# เล่าต้าย
เล่าต้าย (? — ค.ศ. 192) มีชื่อรองว่า กงซัน  ตัวละครในวรรณกรรมเรื่อง สามก๊ก เกิดที่เมืองเป็งหงวนเป็นเจ้าเมือง กุนจิ๋ว  และเป็นพี่ชายของ เล่าอิ้ว เคยเข้าร่วมกองทัพพันธมิตรของ อ้วนเสี้ยว ในการปราบ ตั๋งโต๊ะ เมื่อ ค.ศ. 190

เล่าต้ายถูกฆ่าตายเมื่อ ค.ศ. 192 ระหว่างที่อดีตแม่ทัพของ โจรโพกผ้าเหลือง ยกทัพจาก เซียงจิ๋ว  มาเพื่อชิงกุนจิ๋ว

 ครอบครัว 
 น้องชาย :
 เล่าอิ้ว
# การเป็นพิษจากดิช็อกซิน
การเป็นพิษจากดิช็อกซิน เกิดจากการรับยาดิช็อกซินปริมาณมากในเวลาอันสั้นหรือมีระดับดิช็อกซินสะสมในร่างกายจากการรักษาเป็นเวลานาน ดิช็อกซินเป็นยารักษาภาวะหัวใจวายและภาวะหัวใจห้องบนสั่นพริ้ว พบในพืชสกุลถุงมือจิ้งจอก (Digitalis)

การเป็นพิษจากดิช็อกซินแบ่งออกเป็นเฉียบพลันและเรื้อรัง อันตรายของทั้งสองประเภทคือผลกระทบต่อหัวใจ ในรายที่พิษเฉียบพลันจะมีอาการคลื่นไส้ รู้สึกหมุนและอาเจียน ในรายเรื้อรังจะมีอาการล้า ละเหี่ยและมีปัญหาด้านการมองเห็น

อาการทั่วไปของผู้ป่วยคือคลื่นไส้ อาเจียน ท้องร่วง ปวดท้อง ปวดศีรษะ เวียนศีรษะ สับสน เพ้อ การมองเห็นผิดปกติ (มองไม่ชัดหรือมองเห็นเป็นสีเหลือง) ร่วมกับความผิดปกติของหัวใจ เช่น หัวใจเต้นผิดจังหวะ หัวใจห้องล่างเต้นเร็ว เป็นต้น

 การวินิจฉัย 
ในรายที่ต้องสงสัยว่าได้รับพิษจากดิช็อกซิน จะมีการตรวจปริมาณดิช็อกซินและโพแทสเซียมในซีรัมเลือด รวมถึงตรวจครีแอทินิน BUN และคลื่นไฟฟ้าหัวใจ

 การรักษา 
thumb|ยาดิช็อกซินอิมมูนแฟบ สำหรับรักษาภาวะพิษจากดิช็อกซิน

การรักษาภาวะพิษจากดิช็อกซินหลักคือใช้ยาดิช็อกซินอิมมูนแฟบ ซึ่งเป็นแอนติบอดีที่มีฤทธิ์ต่อต้านดิช็อกซิน ยาดังกล่าวให้ผลอย่างมากในการรักษาภาวะฉุกเฉินจากการได้รับพิษดิช็อกซิน เช่น ภาวะโพแทสเซียมในเลือดสูง การไหลเวียนโลหิตผิดปกติและหัวใจเต้นผิดจังหวะ การประเมินขนาดยาดิช็อกซินอิมมูนแฟบมีสองวิธีคือ ดูจากปริมาณดิช็อกซินที่ได้รับและความเข้มข้นของดิช็อกซินในซีรัมเลือดและน้ำหนักผู้ป่วย

การรักษาอื่น ๆ คือการให้แมกนีเซียม เฟนิโทอินและไลโดเคน ในรายที่การเต้นหัวใจช้าผิดปกติจะใช้อะโทรพีน แคทีโคลามีนและเครื่องกระตุ้นหัวใจ
# พระครูปัญญาพัฒนาภรณ์ (ปัญญา ปุญฺญจโย)
พระครูปัญญาพัฒนาภรณ์  หรือ หลวงพ่อปัญญา ฉายา ปุญฺญจโย มีนามเดิมว่า ปัญญา นามสกุล อุทยานิก เกิดเมื่อวันที่ 29 เมษายน พ.ศ. 2480 ปีฉลู เป็นบุตรของ นายลมัย กับ นางบุญชวน เกิดที่บ้าน หมู่ที่ 2 ตำบลบางพระ อำเภอศรีราชา จังหวัดชลบุรี

อุปสมบท วันที่ 1 กรกฎาคม พ.ศ. 2500 ปีระกา ณ วัดอรัญญิกาวาส (วัดป่า) อำเภอเมือง จังหวัดชลบุรี โดยมีพระอุปัชฌาย์ พระวรพรตปัญญาจารย์ (หลวงปู่เฮี้ยง ปุณฺณจฺฉนฺโท) ตำบลบ้านสวน อำเภอเมือง จังหวัดชลบุรี

 วิทยฐานะ 
 พ.ศ. 2491 สำเร็จชั้นประถมปีที่ 4 โรงเรียนบางพระ (ฉิ่งนาวิกนุสรณ์) อำเภอศรีราชา จังหวัดชลบุรี
 พ.ศ. 2502 สอบไล่ได้ น.ธ.เอก สำนักเรียน วัดอรัญญิกาวาส (วัดป่า) อำเภอเมือง จังหวัดชลบุรี
 พ.ศ. 2506 สอบไล่ได้ ป.ธ.3 สำนักเรียน วัดสัมพันธวงศ์ อำเภอสัมพันธวงศ์ จังหวัดพระนคร
 การศึกษาพิเศษ เข้าอบรมโรงเรียนพระธรรมทูต
 ความชำนาญการ การเผยแพร่

 งานปกครอง 
 พ.ศ. 2522 เป็นเจ้าอาวาสวัดโพธิสัมพันธ์ ตำบลนาเกลือ อำเภอบางละมุง จังหวัดชลบุรี
 พ.ศ. 2524 เป็นพระอุปัชฌาย์
 พ.ศ. 2547 มีภิกษุจำพรรษา 19 รูป
 พ.ศ. 2548 มีภิกษุจำพรรษา 19 รูป
 พ.ศ. 2549 มีภิกษุจำพรรษา 16 รูป
 พ.ศ. 2550 มีภิกษุจำพรรษา 21 รูป

 งานด้านการศึกษา 
 พ.ศ. 2507 เป็นครูสอนปริยัติธรรมแผนกธรรม (บาลี) สำนักเรียน (ศาสนศึกษา) วัดอรัญญิกาวาส อำเภอเมือง จังหวัดชลบุรี
 พ.ศ. 2522 เป็นเจ้าสำนักเรียน (ศาสนศึกษา) วัดโพธิสัมพันธ์ อำเภอบางละมุง จังหวัดชลบุรี
 พ.ศ. 2531 เป็นกรรมการ สนามหลวง แผนกธรรม

 งานสาธาณประโยชน์ 
ปี พ.ศ. 2548 บริจาคทรัพย์เพื่อการศึกษาแก่ โรงเรียนบางพระ (ฉิ่งนาวิกนุสรณ์) เป็นมูลค่า 100,000 บาท
โดยมีรายละเอียดดังนี้
คอมพิวเตอร์ 4 ชุด
โทรทัศน์ 4 ชุด
เครื่องเสียง 1 ชุด
ปี พ.ศ. 2549 บริจาคสมทบทุนก่อสร้างอาคารเรียนของมหาวิทยาลัยมหามกุฏราชวิทยาลัย วิทยาเขตสิรินธรราชวิทยาลัย ณ วัดศรีมหาราชา อำเภอศรีราชา จังหวัดชลบุรี ในเบื้องต้น 100,000 บาท

 งานศึกษาสงเคราะห์ 
ปี พ.ศ. 2522 เป็นประธานจัดหาทุนเพื่อการศึกษาให้กับเด็กที่เรียนดีแต่ยากจนให้กับ
มูลนิธิปัญญาคุรุสักมพันธ์ ของโรงเรียนเมืองพัทยา 9 (วัดโพธิสัมพันธ์) อำเภอบางละมุง จังหวัดชลบุรี
มูลนิธิหลวงพ่อปัญญา ของโรงเรียนโพธิสัมพันธ์พิทยาคาร อำเภอบางละมุง จังหวัดชลบุรี

 สมณศักดิ์ 
 พ.ศ. 2516 ได้รับแต่งตั้งจากพระธรรมดิลก (วิชมัย ปุญฺญาราโม) ให้ดำรงตำแหน่งฐานานุกรมที่ พระครูธรรมธร
 พ.ศ. 2526 ได้รับแต่งตั้งเป็นพระครูสัญญาบัตรเจ้าอาวาสวัดราษฎร์ ชั้นโท
 พ.ศ. 2532 ได้รับพระราชทานสมณศักดิ์เป็นพระครูสัญญาบัตร เจ้าอาวาสวัดราษฎร์ ชั้นเอก
 พ.ศ. 2542 ได้รับพระราชทานสมณศักดิ์เป็นพระครูสัญญาบัตรเทียบผู้ช่วยเจ้าอาวาสพระอารามหลวง ชั้นเอก
 พ.ศ. 2547 ได้รับพระราชทานสมณศักดิ์เป็นพระครูสัญญาบัตร เทียบผู้ช่วยเจ้าอาวาสพระอารามหลวง ชั้นพิเศษ